|  |  |
| --- | --- |
| **RAPORTI I VLERËSIMIT TË NDIKIMIT** |  |
| **EMËRTIMI I PROPOZIMIT TË POLITIKËS** | Projektligji “Për disa shtesa dhe ndryshime në ligjin nr. 173/2014 “Për disiplinën në Forcat e Armatosura të Republikës së Shqipërisë”. |
| **MINISTRIA UDHËHEQËSE** | Ministria e Mbrojtjes |
| **FAZAE POLITIKËS/VLERËSIMIT TË NDIKIMIT** | Konsultim |
| **BURIMI I PROPOZIMIT TË POLITIKËS** | I brendshëm |
| **DIREKTIVË/RREGULLORE E BE-së** | Jo e zbatueshme |
| **PUBLIKIMET DHE STRATEGJITË E LIDHURA** | Jo e zbatueshme |
| **DATA E KONSULTIMIT PUBLIK** | 08.07.2020 |
| **DATA E VLERËSIMIT TË NDIKIMIT**  | 26.06.2020 |
| **A E KA SHQYRTUAR KRYEMINISTRIA VLERËSIMIN E NDIKIMIT?** **NËSE PO, JEPNI DATËN E SHQYRTIMIT** | Jo |
| **NUMRI I VLERËSIMIT TË NDIKIMIT** | 2020 – MM – 10 |
| **TE DHËNA KONTAKTI****(EMRI, E-MAIL, NUMRI I TELEFONIT TËPERSONIT TË KONTAKTIT)** | Herta Shehri:herta.shehri@mod.gov.alAlban Gjilani:alban.gjilani@mod.gov.al |
|  |
| **PJESA 1: PËRMBLEDHJEEKZEKUTIVE** **(Maksimumi 2 faqe)** |
| **PËRKUFIZIMI I PROBLEMIT***Cili është problemi në shqyrtim dhe cilat janë shkaqet e tij? Pse është e nevojshme ndërhyrja qeverisë?*Ligji aktual nr. 173/2014 “Për disiplinën në Forcat e Armatosura të Republikës së Shqipërisë”, ka si objekt përcaktimin e normave dhe rregullave të hollësishme të sjelljes e të etikës së ushtarakëve të Forcave të Armatosura, i kategorive dhe llojeve të shkeljeve, masave disiplinore, si dhe i autoriteteve kompetente për dhënien e tyre. Problematikat kryesore të cilat janë evidentuar nga zbatimi në praktikë i ligjit aktual, janë raste shkeljesh të cilat nuk janë të përcaktuara si të tilla, por që në vetvete përbëjnë sjellje të cilat cënojnë etikën dhe disiplinën, si dhe çështje të administrimit të masave disiplinore të dhëna që janë parashkruar. Shkaqet e këtyre problematikave lidhen ngushtë me shfaqjen e dinamikave të reja në funksionimin e FARSH, të cilat nuk mund të parashikoheshin në kohën e miratimit të ligjit aktual. Këto dinamika kanë të bëjnë kryesisht me ndryshimin e përgjegjësive, funksioneve dhe shërbimeve që kryejnë Komandat e Forcave/ Mbështetëse, si dhe strukturat e tjera të FARSH. Ndërhyrja e qeverisë konsiderohet e domosdoshme, pasi do të ndikojë drejtpërsërdrejti në administrimin e jetës së përditshme në FARSH duke garantuar përmirësimin e funksionimit të tyre, dhe përforcimin e rendit dhe disiplinës së ushtarakëve të Forcave të Armatosura. |
| **OBJEKTIVAT***Cilat janë objektivat dhe efektet e synuara të propozimit?*Objektivat e politikës që propozohet janë:1. Ndryshimi sa i përket llojit të masave disiplinore, si dhe autoriteteve kompetente për dhënien e tyre.
2. Rikategorizimi i llojit të shkeljeve të parashikuara nga ligji aktual.
3. Përcaktimi i organit përgjegjës dhe mënyrës për heqjen e masës disiplinore të parashkruar nga dosja e ushtarakut.
4. Ulja deri në 10% e numrit të rasteve të shkeljeve të rregullit dhe rendit ushtarak;
5. Rritja e efikasitetit të shqyrtimit të një shkeljeje shumë të rëndë displinore nga Komisioni i Lartë Disiplinor.
 |
| **OPSIONET E POLITIKAVE***Cilat janë opsionet kryesore të politikave, duke përfshirë mënyrat ndaj rregullimit? Duhet të bëni krahasimin e avantazheve/përfitimevekryesore dhe të disavantazheve/kostove të opsioneve të mundshme. Duhet të përcaktoni detajet në lidhje me opsionin e preferuar.*Opsionet e mëposhtme janë vlerësuar në funksion të arritjes së objektivave të politikës:**Opsioni 0 (status quo**)**: Procedurat të vijojnë me kuadrin ekzistues në fuqi:** Ligji nr. 173/2014“Për disiplinën në Forcat e Armatosura të Republikës së Shqipërisë”.**Opsioni 1**: Ndryshimi i ligjit ekzistues, ligjit nr. 173/2014“Për disiplinën në Forcat e Armatosura të Republikës së Shqipërisë”.**Opsioni 2**: Të hartohet dhe miratohet një ligj i ri. |
| **ANALIZA E NDIKIMEVE***Cilat janë ndikimet e opsionit të preferuar? Kjo duhet të përfshijë ndikimet me vlerë monetare të përcaktuar dhe ndikimet pa vlerë monetare të përcaktuar mbi buxhetin dhe bizneset.**Ndikimet mbi buxhetin:*Zbatimi i opsionit të preferuar nuk shoqërohet me efekte financiare të drejtpërdrejta mbi buxhetin. *Ndikimet mbi subjektet e ligjit:*Opsioni i preferuar do të bëjë të mundur forcimin e disiplinës ushtarake dhe rendit ushtarak që përbëjnë edhe vetë qëllimin e këtij ligji, nëpërmjet rikategorizimit dhe shtimit të disa llojeve të masave disiplinore, përcaktimit të një liste gjithëpërfshirëse, sa i përket alternativave të shkeljeve që mund të kryhen gjatë ushtrimit të detyrës nga ushtarakët e Forcave të Armatosura të Republikës së Shqipërisë, si dhe përcaktimit të qartë të organit përgjegjës dhe mënyrës së heqjes së masës disiplinore të parashkruar nga dosja e ushtarakut.  |
| **ARSYETIMI I OPSIONIT TË PREFERUAR***Shpjegoni arsyet për zgjedhjen e opsionit të preferuar. Ju lutemi jepni nëse është e mundur koston dhe përfitimin me vlerë të përcaktuar monetare.*Opsioni i rekomanduar/preferuar është Opsioni 1. Ky opsion bën të mundur përditësimin e listës me shkelje për secilën kategori duke shtuar shkelje të reja apo duke rikategorizuar disa prej tyre. Gjithashtu, ky opsion bën të mundur hartimin e disa ndryshimeve sa i përket llojit të masave disiplinore, si dhe autoriteteve kompetente për dhënien e tyre. Për rrjedhojë, organi vendimmarrës ka më shumë alternativa zgjedhjeje midis masave disiplinore për shkeljet konkrete.**Kostoja e përllogaritur në total e opsionit të preferuar mbi buxhetin e shtetit gjatë periudhës 3-vjeçare menjëherë pas miratimit të ligjit (kostoja në total në lek, çmimet aktuale, në terma nominalë):**

|  |  |  |
| --- | --- | --- |
| **Viti 2020** | **Viti 2021** | **Viti 2022** |
| **Nuk aplikohet** | **Nuk aplikohet** | **Nuk aplikohet** |

 |
|  |
| **KONSULTIMI***Jepni një përmbledhje të çdo konsultimi të kryer (me kë dhe si jeni konsultuar?), çfarë pikëpamjesh janë shprehur, si janë trajtuar ato, domethënë çfarë ndryshimesh janë pranuar dhe çfarë janë refuzuar dhe arsyet pse?)*Ky projektligj është hartuar nga Ministria e Mbrojtjes dhe nga Shtabi i Përgjithshëm i Forcave të Armatosura të Republikës së Shqipërisë.  |
| **ZBATIMI DHE MONITORIMI***Si do të organizohen zbatimi dhe monitorimi?*Për zbatimin e opsionit të preferuar, do të ngarkohet Ministria e Mbrojtjes, Shtabi i Përgjithshëm i FARSH, Komandat e forcave dhe ato mbështetëse, si dhe çdo strukturë tjetër organizative apo ushtarak i FARSH, të cilët sipas dispozitave të ligjit 173/2014 “Për disiplinën në FARSH”, kanë të drejtën dhe detyrën për raportimin e shkeljeve disiplinore, dhënien e masave disiplinore, shqyrtimin e ankesave në lidhje me to, si dhe për heqjen e tyre nga dosja personale e ushtarakut me kalimin e afatit të parashkrimit.  |

|  |
| --- |
| **PJESA 2: BAZA KRYESORE E ANALIZËS DHE E PROVAVE**  |

#

# Historik

* ***Jepni kontekstin e politikës***

Ligji nr. 173/2014 “Për disiplinën në Forcat e Armatosura të Republikës së Shqipërisë”, u hartua ne kuadër të reformës që preku Forcat e Armatosura në vitin 2014 dhe qëllimi i tij ishte përcaktimi i normave dhe rregullave të hollësishme të sjelljes e të etikës së ushtarakëve të Forcave të Armatosura, i kategorive dhe llojeve të shkeljeve, masave disiplinore, i autoriteteve kompetente për dhënien e tyre, si dhe i autoriteteve kompetente për shqyrtimin e ankimeve ndaj masave disiplinore të vendosura.

Aktualisht, për shkak të mungesës së një liste gjithëpërfshirëse të shkeljeve që mund të kryhen gjatë ushtrimit të detyrës nga ushtarakët e Forcave të Armatosura të Republikës së Shqipërisë, janë evidentuar raste të mosndëshkueshmërisë së sjelljeve të ushtarakëve të FARSH, të cilat në vetvete përbëjnë prishje të rendit dhe rregullit ushtarak.

Gjithashtu, për shkak të vakumit ligjor në lidhje me përcaktimin e organit përgjegjës dhe mënyrës së heqjes së masës disiplinore të parashkruar nga dosja e ushtarakut, janë hasur problematika në administrimin e dosjes së ushtarakut, problematika të cilat mund edhe të ndikojnë edhe në përparimin në gradë të personelit ushtarak.

# Problemi në shqyrtim

* ***Përshkruani natyrën e problemit.***
* ***Identifikoni shkaqet e problemit.***
* ***Përshkruani shtrirjen e problemit.***
* ***Identifikoni grupet e prekura nga ky problem - qeveria / biznesi / shoqëria civile / qytetarët.***
* ***Vlerësoni nëse problemi mund të trajtohet ose jo përmes një ndryshimi të politikave.***

Ligji aktual, nr. 173/2014 “Për disiplinën në Forcat e Armatosura të Republikës së Shqipërisë” nuk trajton disa problematika, të cilat janë të rëndësishme për përforcimin e disiplinës në Forcat e Armatosura, por edhe për vetë mbarëvajtjen e procesit disiplinor.

Disa nga këto problematika, të cilat i përmendëm edhe më lart, janë:

- Raste shkeljesh të rregullit dhe rendit ushtarak, të paparashikuara si shkelje disiplinore.

- Përqendrim i rasteve të shqyrtimit të shkeljeve shumë të rënda disiplinore vetëm nga Komisioni i Lartë Disiplinor, i cili aktualisht ngrihet vetëm në Shtabin e Përgjithshëm të FARSH.

- Problematika në lidhje me përcaktimin e organit kompetent, i cili urdhëron heqjen e masave disiplinore të parashkruara nga dosja personale e ushtarakut të FARSH, si dhe mënyrës për heqjen e këtyre masave.

Ligji nr. 173/2014 “Për disiplinën në Forcat e Armatosura të Republikës së Shqipërisë” nuk është ndryshuar që me miratimin e tij, në vitin 2014. Gjatë gjithë kësaj periudhe 6 vjeçare, janë shfaqur dinamika të reja, të cilat kanë penguar realizimin e përforcimit të disiplinës në FA dhe të cilat nuk mund të parashikoheshin në momentin e miratimit të ligjit aktual.

Problemet që kërkojnë të zgjidhen nëpërmjet kësaj ndërhyrjeje legjislative janë kryesisht parashikimi si shkelje disiplinore e disa rasteve që nuk janë të përcaktuara si shkelje në ligjin aktual, por që në vetvete përbëjnë sjellje të cilat cënojnë etikën dhe disiplinën në FARSH. Një tjetër problem që kërkon të zgjidhet me ndryshimin e ligjit aktual është përcaktimi i organit kompetent, i cili urdhëron heqjen e masave disiplinore të parashkruara. Theksojmë që heqja e masës së parashkruar thelbësore është një element shumë i rëndësishëm sa i përket përmbajtjes së dosjes së ushtarakut, e cila e shoqëron atë në çdo moment të rrugëtimit tij si ushtarak, përfshirë dhe përparimin në gradën e radhës.

*Grupet e prekura nga ky problem janë:*

1. Ushtarakët aktive të Forcave të Armatosura.
2. Kursantët.
3. Studentët.
4. Ushtarakët në rezerve kur janë në shërbim ushtarak për stërvitje ose shërbim gjatë një mobilizimi ushtarak.

# Arsyeja e ndërhyrjes

* *Shpjegoni pse qeveria planifikon të ndërhyjë dhe pse është e nevojshme.*
* *Shpjegoni se çfarë shpreson të trajtojëqeveria nëpërmjet kësaj ndërhyrjeje.*
* *Identifikoni shkallën e ndërhyrjes së qeverisë që nevojitet për të trajtuar problemin.*
* *Shpjegoni se si i mbështet kjo ndërhyrje objektivat e nivelit të lartë të qeverisë.*
* *Rendisni punën ekzistuese që është realizuar tashmë.*

*Pse qeveria planifikon të ndërhyjë dhe pse është e nevojshme:*

Ligji aktual nr. 173/2014 “Për disiplinën në Forcat e Armatosura të Republikës së Shqipërisë” paraqet disa mangësi në trajtimin e disa çështjeve, të cilat ndikojnë drejtpërsëdrejti në cënimin e rregullit dhe rendit ushtarak.

Për këtë arsye, është gjykuar e nevojshme ndërhyrja me një ndryshim në ligjin aktual, i cili do të rregullojë problematikat e shfaqura deri tani, problematika të cilat nuk prekin thelbin për të cilin është hartuar ligji nr. 173/2014 “Për disiplinën në Forcat e Armatosura të Republikës së Shqipërisë”, por vetëm përmirësojnë qëllimin e tij.

Nëpërmjet miratimit të projektligjit synohet të realizohet rritja e efiçencës së proceseve të përditshme të Forcave të Armatosura dhe përmirësimi i disiplinës, si dhe zgjidhja e problematikave të reja, të patrajtuara nga ligji aktual.

Shkalla e ndërhyrjes së qeverisë është substanciale dhe fillon me propozimin e projektligjit “Për disa shtesa dhe ndryshime në ligjin nr. 173/2014 “Për disiplinën në Forcat e Armatosura të Republikës së Shqipërisë” e më pas vijon me vënien e tij në zbatim dhe monitorimin me anë të strukturave që e implementojnë atë.

Në hartimin e projektligjit kanë marrë pjesë përfaqësues nga Ministria e Mbrojtjes dhe Shtabi i Përgjithshëm i Forcave të Armatosura, të cilët pas kryerjes së disa takimeve dhe marrjes së mendimeve/sugjerimeve nga Komandat e Forcave të ndryshme apo strukturat e tjera të FARSH, kanë konkluduar në draftin final të projektligjit, i cili do të dërgohet për shqyrtim dhe miratim në Këshillin e Ministrave.

# Objektivi i politikës

* *Vendosni objektiva që korrespondojnë me problemin dhe shkaqet e tij.*
* *Sigurohuni që objektivat janë specifikë, të matshëm, të arritshëm, realë dhe në kohë.*
* Përcaktimi i rasteve të reja të shkeljeve të rregullit dhe rendit ushtarak.
* Rikategorizimi i shkeljeve ekzistuese.
* Ulja deri në 10 % e numrit të rasteve të shkeljeve të rregullit dhe rendit ushtarak.
* Shqyrtimi i shkeljeve shumë të rënda disiplinore nga Komisioni i Lartë Disiplinor, i cili do të mund të ngrihet dhe pranë Komandave të Forcave dhe strukturave mbështetëse dhe jo vetëm në Shtabin e Përgjithshëm të FARSH.
* Rritja e efikasitetit të shqyrtimit të një shkeljeje shumë të rëndë displinore nga Komisioni i Lartë Disiplinor.
* Përcaktimi i organit kompetent për heqjen e masave disiplinore të parashkruara.
* Administrimi korrekt i dosjes së ushtarakut.

# Përshkrimi i opsioneve të shqyrtuara

* *Përshkruani opsionin e status quo-së.*
* *Identifikoni dhe përshkruani të gjitha opsionet e politikave që keni marrë parasysh.*
* *Shpjegoni se si janë zgjedhur opsionet e renditura.*

**Opsioni 0: Status Quo**

Ky opsion nuk sjell asnjë ndryshim, dhe nuk rregullon problematikat dhe as përmbush vakumet ligjore që janë aktualisht në ligjin nr. 173/2014 “Për disiplinën në Forcat e Armatosura të Republikës së Shqipërisë”.

**Opsioni 1: Ndryshimi i ligjit nr. 173/2014 “Për disiplinën në Forcat e Armatosura të Republikës së Shqipërisë”.**

Ndryshimi i ligjit ekzistues, ligjit nr. 173/2014 “Për disiplinën në Forcat e Armatosura të Republikës së Shqipërisë”, do të zgjidhë problematikat dhe vështirësitë e hasura nga praktika dhe do të plotësojë hapësirat ligjore ekzistuese të tij.

**Opsioni 2: Të hartohet dhe miratohet një ligj i ri.**

Problematikat e hasura nga zbatimi i ligjit nr. 173/2014 “Për disiplinën në Forcat e Armatosura të Republikës së Shqipërisë”, nuk janë të pariparueshme dhe në atë shkallë ku nevojitet ndërhyrja me një ligj të ri. Ligji aktual përcakton normat dhe rregullat e hollësishme të sjelljes e të etikës së ushtarakëve të Forcave të Armatosura, kategoritë dhe llojet e shkeljeve, masat disiplinore, si dhe autoritetet kompetente për dhënien e tyre, por nuk është përditësuar me gamën e shkeljeve që hasen në përditshmërinë e funksionimit të tyre FARSH dhe gjithashtu, përmban disa vakume ligjore, të cilat janë lehtësisht të riparueshme.

# Vlerësimi i opsioneve/analizimi i ndikimeve

* *Identifikoni se kush preket.*
* *Identifikoni llojet e ndikimeve për secilin grup të prekur; bëni dallimin midis ndikimeve të drejtpërdrejta dhe jo të drejtpërdrejta.*
* *Për ndikimet e drejtpërdrejta:*
	+ *Përshkruani nga ana cilësore ndikimet e drejtpërdrejta mbi grupet e prekura.*
	+ *Analizoni nga ana sasiore ndikimet më të rëndësishme të drejtpërdrejta.*
	+ *Përcaktoni vlerën monetare të ndikimeve më të rëndësishme të drejtpërdrejta aty ku është e mundur (shih aneksin 1/a për tabelën që mund të përdorni).*
	+ *Analizoni ndikimin mbi ndërmarrjet e vogla dhe të mesme.*
* *Për ndikimet jo të drejtpërdrejta:*
	+ *Përshkruani nga ana cilësore ndikimet jo të drejtpërdrejta mbi grupet e prekura.*
	+ *Analizoni ndikimin mbi konkurrencën.*
* *Përmblidhni vlerësimin e opsioneve:*
	+ *Paraqisni një pasqyrë përmbledhëse të të gjitha ndikimeve të opsioneve të analizuara.*
	+ *Shpjegoni se si ndikimet e të gjitha opsioneve të analizuara krahasohen me njëra-tjetrën.*
	+ *Paraqisni përllogaritjet më të mira të përgjithshme neto të ndikimit me vlerë monetare të përcaktuar për çdo opsion (shih aneksin 1/b për tabelën që mund të përdorni).*

Nga ky ndryshim i ligjit ekzistues preken të gjithë ushtarakët aktivë të Forcave të Armatosura, kursantët, studentët, ushtarakët në rezervë kur janë në shërbim ushtarak për stërvitje ose shërbim gjatë një mobilizimi ushtarak, si dhe Ministria e Mbrojtjes/SHPFA/Komandat e Forcave/strukturat mbështetëse në FARSH.

**Ministria e Mbrojtjes/SHPFA/Komandat e Forcave/ Mbështetëse dhe strukturat e tjera të FARSH**

Ndikime të drejtpërdrejta:

-Rritja e disiplinës, rendit dhe rregullit ushtarak në MM/SHPFA/ Komandat e Forcave/Mbështetëse dhe strukturat e tjera të FARSH.

-Ulja e mosndëshkueshmërisë së një sjelljeje që përbën shkelje disiplinore.

-Shuarja e konfliktit midis strukturave të FARSH në lidhje me menyrën dhe organin përgjegjës për heqjen e masës disiplinore të parashkruar nga dosja e ushtarakut.

Ndikime jo të drejtpërdrejta

-Ulja e fluksit të numrit të shkeljeve shumë të rënda disiplinore nga Komisioni i Lartë Disiplinor, i cili aktualisht ngrihet në SHPFA.

**Ushtarakët aktivë të Forcave të Armatosura, kursantët, studentët, ushtarakët në rezervë kur janë në shërbim ushtarak për stërvitje ose shërbim gjatë një mobilizimi ushtarak**

Ndikime të drejtpërdrejta:

-Rritja e nivelit të respektimit të hierarkisë midis ushtarakëve aktivë të FARSH dhe kursantëve, studentëve, ushtarakëve në rezervë kur janë në shërbim ushtarak për stërvitje ose shërbim gjatë një mobilizimi ushtarak.

- Trajnimi i ushtarakëve aktivë të Forcave të Armatosura, kursantëve, studentëve, ushtarakëve në rezervë kur janë në shërbim ushtarak për stërvitje ose shërbim gjatë një mobilizimi ushtarak në lidhje me cështjet e disiplinës në FARSH.

Ndikime jo të drejtpërdrejta:

* Rritja e shkallës sëndërgjegjësimit të personelit të FARSH në lidhje me rendin ushtarak.
* Mundësi më të larta përparimi në gradë e karrierë si pasojë e administrimit korrekt të dosjes personale të ushtarakut.

# Arsyetimi i opsionit të preferuar

* *Zgjidhni opsionin e preferuar, bazuar në analizë.*
* *Shpjegoni arsyetimin tuaj.*

Opsioni 1, pra ndryshimi i ligjit nr. 173/2014 “Për disiplinën në Forcat e Armatosura të Republikës së Shqipërisë” është i preferuari, pasi:

*Së pari:*Përcakton raste të reja të shkeljeve të rregullit dhe rendit ushtarak, si dhe rikategorizon shkelje ekzistuese, pa qenë e nevojshme të prekë thelbin e ligjit ekzistues.

*Së dyti:* Mundëson shqyrtimin e shkeljeve shumë të rënda disiplinore nga Komisioni i Lartë Disiplinor, i cili me ndryshimin e ligjit aktual do të mund të ngrihet dhe pranë Komandave të Forcave dhe strukturave mbështetëse dhe jo vetëm në Shtabin e Përgjithshëm të FARSH.

*Së treti*: Përcakton organin përgjegjës dhe mënyrën e heqjeve të masave disiplinore të parashkruara, duke bërë një ndërhyrje minimale në ligjin ekzistues.

# Çështje të zbatimit

* *Shpjegoni se cila njësi do të jetë përgjegjëse për zbatimin e opsionit të zgjedhur.*
* *Shpjegoni pengesat e mundshme për zbatimin e opsionit të zgjedhur.*
* *Përshkruani masat që do të ndërmerren gjatë zbatimit për të arritur qëllimet e politikës.*
* *Specifikoni të gjitha kërkesat e përputhshmërisë dhe të zbatimit.*

Për zbatimin e opsionit të preferuar, ngarkohet Ministria e Mbrojtjes, Shtabi i Përgjithshëm i Forcave të Armatosura të Republikës së Shqipërisë, Komandat e Forcave, si dhe ato Mbështetëse, komandantët në nivel batalioni, drejtuesi ushtarak në nivel njësie kryesore/njësie bazë në institucionet arsimore ushtarake, komandantët në nivel kompanie e toge.

Pengesat e mundshme për zbatimin e opsionit të zgjedhur janë si vijojnë:

- Moszbatimi korrekt i ligjit nga subjektet e detyruara.

- Mospasqyrimi korrekt i të dhënave në dosjet personale të ushtarakëve.

- Moskorrespondimi midis shkeljes disiplinore të kryer dhe masës së dhënë nga organi

 përgjegjës.

Si masa për zbatimin e këtij opsioni, renditen si më poshtë vijon:

* Raportimi dhe hetimi i një shkeljeje disiplinore;
* Ndryshimi i akteve nënligjore, të dala në zbatim të ligjit nr. 173/2014 “Për disiplinën në Forcat e Armatosura të Republikës së Shqipërisë”, si Udhëzimi nr. 5, datë 22.04.2015 “Për procedurën disiplinore në FARSH” dhe Rregullorja “Për organizimin, funksionimin dhe përbërjen e Komisionit të Lartë Disiplinor”.

**Faza e shqyrtimit/vlerësimit**

* *Jepni një përshkrim të përmbledhur të masave të monitorimit dhe të vlerësimit.*
* *Identifikoni kriteret/treguesit për të matur arritjen e qëllimeve ose progresin drejt tyre.*

Monitorimi konstant i zbatimit të ligjit do të kryhet nga organet eprore të organit që ka dhënë masën disiplinore. Monitorimi gjithashtu, përveç se në formën e kontrollit të dosjes së shkeljes displinore, do të kryhet dhe nëpërmjet shqyrtimit nga organi epror, të ankimit të masës disiplinore të dhënë.

Treguesit të cilët do të përdoren për të matur arritjen e qëllimeve të këtij projektligji apo progresin drejt tyre do të jenë nurmi i ankimeve nga subjektet e tij në lidhje me masat e dhëna disiplinore, por edhe rezultatet e kontrolleve periodike të ushtruara nga atrukturat e FARSH.

**Raporti i vlerësimit të ndikimit - Shtojca2/a**

***Tabela: Vlera aktuale neto në total (VAN) - kostot dhe përfitimet me vlerë monetare të përcaktuar në milionë lekë e zbritur për 10 vjet (Vlera aktuale e kostos dhe vlera aktuale e përfitimit); krahasuar me status quo-në*.**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | Viti 1 | Viti 2 | Viti 3 | Viti 4 | Viti 5 | Viti 6 | Viti 7 | Viti 8 | Viti 9 | Viti 10 |
| **Faktori zbritës**  |  |  |  |  |  |  |  |  |  |  |
| Kosto për buxhetin – njëherë |  |  |  |  |  |  |  |  |  |  |
| Kosto për buxhetin – në vazhdim |  |  |  |  |  |  |  |  |  |  |
| Kosto për biznesin – njëherë |  |  |  |  |  |  |  |  |  |  |
| Kosto për biznesin – në vazhdim |  |  |  |  |  |  |  |  |  |  |
| Kosto për grupet e tjera – njëherë |  |  |  |  |  |  |  |  |  |  |
| Kosto për grupet e tjera – në vazhdim  |  |  |  |  |  |  |  |  |  |  |
| **Kosto në total**  |  |  |  |  |  |  |  |  |  |  |
| **Kosto e zbritur në total** = Kosto në total x faktorin zbritës |  |  |  |  |  |  |  |  |  |  |
| Përfitimi për buxhetin – në vazhdim |  |  |  |  |  |  |  |  |  |  |
| Përfitimi për biznesin – njëherë |  |  |  |  |  |  |  |  |  |  |
| Përfitimi për biznesin – në vazhdim |  |  |  |  |  |  |  |  |  |  |
| Përfitimi për grupet e tjera – njëherë |  |  |  |  |  |  |  |  |  |  |
| Përfitimi për grupet e tjera – në vazhdim  |  |  |  |  |  |  |  |  |  |  |
| Kosto për buxhetin – në vazhdim |  |  |  |  |  |  |  |  |  |  |
| **Përfitimi në total** |  |  |  |  |  |  |  |  |  |  |
| **Përfitimi i zbritur në total** = Përfitimi në total x faktorin zbritës |  |  |  |  |  |  |  |  |  |  |
| **Vlera aktuale e kostos në total**  |  |
| **Vlera aktuale e përfitimit në total** |  |
| **Vlera aktuale neto (VAN) =** Vlera aktuale e përfitimit në total – Vlera aktuale e kostos në total |  |

**Raporti i vlerësimit të ndikimit - Shtojca2/b**

***Tabelë: Vlera aktuale neto në total e çdo opsioni***

|  |  |  |
| --- | --- | --- |
| **Opsioni** | **Vlera aktuale në milionëlekë** | **Vlera aktuale neto në milionëlekë** |
| **Kosto** | **Përfitimi** |
| Opsioni 1 |  |  |  |
| Opsioni 2 |  |  |  |